སློབ་གསོ་ནི་མིའི་རིགས་འཕེལ་རྒྱས་འགྲོ་བྱེད་ཀྱི་རྒུད་ཤུགས་གཙོ་བོ་ཞིག་ཡིན་ལ།སློབ་གསོ་ནི་ཡོད་ན་དེ་ཆོགམེད་ན་དེ་ཕོངས་པས།མི་རིགས་སུ་དང་གང་ལ་མཚོན་ན་ཡང་སློབ་གསོ་ཡར་སྤེལ་གཏོང་རྒྱུ་ནི་ཆེས་མེད་དུ་མི་རུང་བའི་གོམས་གཤིས་སུ་གྱུར་དུ་འཇུག་རྒྱུར་ཧ་ཅང་གལ།དེ་བས།རིག་སྨོན་གྲོང་བརྡལ་རབ་འོག་མ་སྡེ་བའི་སློབ་ཆེན་སློབ་མ་རྣམས་ཀྱིས་ལོ་རེ་བཞིན་ཆུང་འབྲིང་སློབ་མ་རྣམས་ཀྱི་ཤེས་ཡོན་གྱི་ཆུ་ཚད་གོང་འཕེལ་དང་སློབ་གསོའི་གོ་རྟོགས་ཇེ་མཐོ་རུ་གཏོང་རྒྱུ་གཙོར་བཟུང་སྟེ།མ་སྐུལ་དང་བླངས་ཀྱི་སྒོ་ནས་དགུན་གནང་གི་དུས་ཚོད་བེད་སྤྱད་ནས།ནངས་སྔ་དགོང་འཕྱི་ཉལ།གཉིད་བཅག་ཟས་དོར་གྱི་དཀའ་ཁག་ལ་མ་འཛེམ་པར།སྡེ་བའི་ཆུང་འབྲིང་སློབ་མ་རྣམས་དངོས་ཡོད་དཀའ་ངལ་ལ་དམིགས་ཏེ་གསབ་སྦྱོང་འཛིན་གྲྭ་ལོ་རེ་བཞིན་བསྡུ་བཞིན་ཡོད་ལ།ད་ལོ་ཡང་སྡེ་བའི་གསབ་སྦྱོང་འཛིན་གྲྭ་སྐབས་བཞི་བ་བསྡུས་ཡོད།ལོ་རེ་ནས་ལོ་རེ་བཞིན་སྡེ་བ་འདིའི་སློབ་གསོའི་གྲུབ་འབྲས་ཇེ་བཟང་ནས་ཇེ་ལེགས་སུ་བྱུང་དང་འབྱུང་བཞིན་ཡོད།